Aikataulut ja ajallinen ohjaus » Mittaviiva
Rakennushankkeen onnistuminen riippuu vahvasti siitä, kuinka hyvin tuotantoa voidaan aikatauluilla ohjata. Hyvällä aikataulusuunnittelulla pystytään vähentämään hankkeen riskejä laatimalla toteuttamiskelpoiset, tavoitteelliset ja ohjauksen mahdollistavat aikataulut.
Mittaviivan aikataulukoulutuksissa pureudutaan ajallisen suunnittelun perusteisiin, menetelmiin ja vaiheisiin unohtamatta Ratu-tuotannonsuunnittelujärjestelmääkään. Läpi käydään runsas joukko esimerkkejä ja tehtäviä, joiden kautta asioita ja niiden välisiä yhteyksiä kirkastetaan.
Koulutusten tarkoituksena on herätellä, antaa ajattelemisen aihetta ja kylvää siemen omaehtoiseen asioihin paneutumiseen. Ihminen, joka on kiinnostunut ja halukas oppimaan, myös oppii.
Voisiko teidänkin ajallinen ohjaus noudattaa kaavaa:
Realistinen yleisaikataulu mitoituksen kautta välitavoitteineen
Yhteistyössä tehty vaiheittainen suunnittelu
Tehtävien ohjaus edellytysten luomisen ja valmistelun kautta
Yhteensovitettu läpinäkyvä viikkosuunnittelu